CELEX: 32015R2253
Language: hr
Date: 2015-12-02 00:00:00
Title: Provedbena uredba Komisije (EU) 2015/2253 оd 2. prosinca 2015. o razvrstavanju određene robe u kombiniranu nomenklaturu

5.12.2015   
            
            
               HR
            
            
               Službeni list Europske unije
            
            
               L 321/6
            
         PROVEDBENA UREDBA KOMISIJE (EU) 2015/2253
   оd 2. prosinca 2015.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Radi osiguravanja jedinstvene primjene kombinirane nomenklature koja je priložena Uredbi (EEZ) br. 2658/87 potrebno je donijeti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila o tumačenju kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a u cilju primjene tarifa i drugih mjera povezanih s trgovinom robom.
            
         
               (3)
            
            
               U skladu s navedenim općim pravilima, robu opisanu u stupcu (1) tablice u Prilogu ovoj Uredbi potrebno je razvrstati u odgovarajuću oznaku KN iz stupca (2), a na temelju obrazloženja navedenog u stupcu (3) te tablice.
            
         
               (4)
            
            
               Primjereno je odrediti da u skladu s člankom 12. stavkom 6. Uredbe Vijeća (EEZ) br. 2913/92 (2) korisnik može obvezujuće tarifne informacije izdane za robu na koju se odnosi ova Uredba, a koje nisu u skladu s ovom Uredbom, nastaviti navoditi tijekom određenog razdoblja. Trebalo bi odrediti da to razdoblje traje tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.
   Članak 2.
   Obvezujuće tarifne informacije koje nisu u skladu s ovom Uredbom mogu se nastaviti navoditi u skladu s člankom 12. stavkom 6. Uredbe (EEZ) br. 2913/92 tijekom razdoblja od tri mjeseca od datuma stupanja na snagu ove Uredbe.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 2. prosinca 2015.
      
         
            Za Komisiju,
         
         
            u ime predsjednika,
         
         Heinz ZOUREK
         
            Glavni direktor za oporezivanje i carinsku uniju
         
      
   
   
      (1)  SL L 256, 7.9.1987., str. 1.
   
   
      (2)  Uredba Vijeća (EEZ) br. 2913/92 od 12. listopada 1992. o Carinskom zakoniku Zajednice (SL L 302, 19.10.1992., str. 1.).
   
      PRILOG
      
                  Opis robe
               
               
                  Razvrstavanje (oznaka KN)
               
               
                  Obrazloženje
               
            
                  (1)
               
               
                  (2)
               
               
                  (3)
               
            
                  Predmet (tzv. „letvica za sprječavanje propuha” ili „letvica za brtvljenje podnožja vrata”) sastoji se od aluminijske osnove dimenzija približno 100 × 3 cm i plastičnih čekinja dužine približno 2 cm te poprečnog promjera većeg od 1 mm koje su pričvršćene na osnovu. Osnova je na jednoj strani prekrivena samoljepljivom folijom.
                  Podlogu treba pričvrstiti na podnožje vrata s pomoću samoljepljive folije. Čekinje ispunjuju prostor između podnožja vrata i poda te na taj način sprječavaju strujanje zraka, ulazak nečistoće itd.
                  
                      (1) Vidjeti sliku.
               
               
                  3926 90 97
               
               
                  Razvrstavanje se utvrđuje odredbama općih pravila 1, 3(b) i 6 za tumačenje kombinirane nomenklature i tekstom oznaka KN 3926, 3926 90 i 3926 90 97.
                  S obzirom na svoje objektivne karakteristike predmet je namijenjen ispunjivanju prostora između podnožja vrata i poda čime se sprječava strujanje zraka, ulazak nečistoće itd. Predmet nije namijenjen da se koristi kao četka za čišćenje. Razvrstavanje proizvoda u tarifni broj 9603 stoga je isključeno.
                  Proizvod je složena roba koja se sastoji od različitih komponenti, tj. aluminijske osnove, plastičnih čekinja i samoljepljive folije. Bitna karakteristika predmeta jesu čekinje zbog svoje uloge pri uporabi proizvoda. Razvrstavanje u tarifni broj 7616 kao ostali proizvodi od aluminija stoga se također isključuje.
                  Proizvod se stoga razvrstava u oznaku KN 3926 90 97 kao ostali proizvodi od plastičnih masa.
               
            
         (1)  Slika je samo informativne naravi.